Utgivelseshåndtering

Utgivelseshåndtering er prosessen med å administrere, planlegge og kontrollere bygging av en programvare gjennom ulike stadier og miljøer, inkludert testing og distribusjon av programvareutgivelser.

CI/CD (kontinuerlig integrasjon og kontinuerlig leveranse) er en tilnærming for å automatisere en del av arbeidet med utgivelseshåndtering.

Forhold til prosesser 
Smidig programvareutvikling fører antageligvis til hyppigere utgivelser. Et underliggende mål for kontinuerlig leveranse (og DevOps) er å utgi mer pålitelige applikasjoner raskere og oftere.

Automasjon og verktøy 
Kontinuerlig leveranse er en tilnærming til utgivelse av programvare som kan påvirke hvordan programvare fås over fra utvikling til utgivelse. Den ferdig utviklede programvaren går da gjennom en automatisert prosess hvor den sendes gjennom en del av kommandokø (pipeline) for å bli klar for utgivelse(r). Utgivelsesansvarlige har begynt å ta i bruk verktøy for automatisering av applikasjonsutgivelse og kontinuerlig integrasjon for å bidra til å fremme prosessen med kontinuerlig leveranse og innarbeide en DevOps-kultur ved å automatisere oppgaver slik at de kan gjøres raskere, mer pålitelig og mer repeterbart. En økning i programvareutgivelser har ført til økt avhengighet av verktøy for automatisering og administrasjon av utgivelse.

Forhold til ITIL og ITSM 
I organisasjoner som administrerer IT-drift ved hjelp av rammeverk for styring av IT-tjenester, spesielt ITIL-rammeverket, blir utgivelsesstyring styrt av ITIL-konsepter og -prinsipper. Det er flere formelle ITIL-prosesser knyttet til utgivelseshåndtering, først og fremst prosessen for styring av utgivelse og distribusjon (som tar sikte på å planlegge og kontrollere klargjøringen av utgivelser til test- og produksjonsmiljøer), og prosessen for endringsstyring. I ITIL-organisasjoner har utgivelser en tendens til å være mindre hyppige enn i et fleksibelt utviklingsmiljø. Utgivelsesprosessene styres av team i IT-drift ved hjelp av billettsystemer, og med mindre fokus på automatisering av utgivelsesprosessene.

Se også 
 CI/CD

Referanser 

Programvareutvikling
Publiseringssystem